CELEX: 32013D0450
Language: lt
Date: 1374451200000
Title: 2013 m. liepos 22 d. Tarybos sprendimas 2013/450/BUSP dėl Europos Sąjungos ir Nigerio Respublikos susitarimo dėl Europos Sąjungos BSGP misijos Nigeryje (EUCAP SAHEL Niger) statuso pasirašymo ir sudarymo

11.9.2013   
            
            
               LT
            
            
               Europos Sąjungos oficialusis leidinys
            
            
               L 242/1
            
         TARYBOS SPRENDIMAS 2013/450/BUSP
   2013 m. liepos 22 d.
   dėl Europos Sąjungos ir Nigerio Respublikos susitarimo dėl Europos Sąjungos BSGP misijos Nigeryje (EUCAP SAHEL Niger) statuso pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį kartu su Sutarties dėl Europos Sąjungos veikimo 218 straipsnio 5 ir 6 dalimis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2012 m. birželio 1 d. Nigerio Respublikos Ministras Pirmininkas išsiuntė Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis) kvietimo laišką, kuriuo, laukiant, kol bus sudarytas išsamus Europos Sąjungos ir Nigerio Respublikos susitarimas dėl misijos ir jos personalo teisinio statuso, vienašaliu pagrindu leidžiama dislokuoti Europos Sąjungos BSGP misiją Nigeryje (EUCAP SAHEL Niger) ir suteikiamos privilegijos bei imunitetai siekiant užtikrinti veiksmingą misijos vykdymą;
            
         
               (2)
            
            
               2012 m. liepos 16 d. Taryba priėmė Sprendimą 2012/392/BUSP dėl Europos Sąjungos BSGP misijos Nigeryje (EUCAP SAHEL Niger) (1);
            
         
               (3)
            
            
               Sprendimo 2012/392/BUSP 8 straipsnyje numatyta, kad EUCAP SAHEL Niger ir jos personalo statusui, atitinkamais atvejais įskaitant privilegijas, imunitetus ir kitas papildomas garantijas, būtinas EUCAP SAHEL Niger vykdymui ir sklandžiam funkcionavimui, taikomas susitarimas, sudarytas pagal Europos Sąjungos sutarties (toliau – ES sutartis) 37 straipsnį ir laikantis Sutarties dėl Europos Sąjungos veikimo 218 straipsnyje numatytos procedūros;
            
         
               (4)
            
            
               priėmus 2012 m. liepos 26 d. Tarybos sprendimą, kuriuo suteikiami įgaliojimai pradėti derybas, vyriausiasis įgaliotinis, vadovaudamasis ES sutarties 37 straipsniu, vedė derybas ir susitarė dėl Europos Sąjungos ir Nigerio Respublikos susitarimo dėl Europos Sąjungos BSGP misijos Nigeryje (EUCAP SAHEL Niger) statuso (toliau – Susitarimas);
            
         
               (5)
            
            
               Susitarimas turėtų būti patvirtintas,
            
         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Nigerio Respublikos susitarimas dėl Europos Sąjungos BSGP misijos Nigeryje (EUCAP SAHEL Niger) statuso.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje 2013 m. liepos 22 d.
      
         
            Tarybos vardu
         
         
            Pirmininkė
         
         C. ASHTON
      
   
   
      (1)  OL L 187, 2012 7 17, p. 48.